CELEX: 32015D1291
Language: lv
Date: 2015-07-23 00:00:00
Title: Komisijas Īstenošanas lēmums (ES) 2015/1291 (2015. gada 23. jūlijs), ar kuru atbilstoši Eiropas Parlamenta un Padomes Regulai (EK) Nr. 258/97 kā jaunu pārtikas produktu atļauj laist tirgū termiski apstrādātus piena produktus, kas fermentēti ar Bacteroides xylanisolvens (DSM 23964) (izziņots ar dokumenta numuru C(2015) 4960)

28.7.2015   
            
            
               LV
            
            
               Eiropas Savienības Oficiālais Vēstnesis
            
            
               L 198/26
            
         KOMISIJAS ĪSTENOŠANAS LĒMUMS (ES) 2015/1291
   (2015. gada 23. jūlijs),
   ar kuru atbilstoši Eiropas Parlamenta un Padomes Regulai (EK) Nr. 258/97 kā jaunu pārtikas produktu atļauj laist tirgū termiski apstrādātus piena produktus, kas fermentēti ar Bacteroides xylanisolvens (DSM 23964)
   
      
         (izziņots ar dokumenta numuru C(2015) 4960)
      
   
   (Autentisks ir tikai teksts vācu valodā)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (1), un jo īpaši tās 7. pantu,
   tā kā:
   
               (1)
            
            
               Uzņēmums Avitop GmbH2012. gada 18. decembrī Īrijas kompetentajām iestādēm iesniedza pieprasījumu, kurā lūdza kā jaunu pārtikas produktu atļaut laist tirgū termiski apstrādātus piena produktus, kas fermentēti ar Bacteroides xylanisolvens (DSM 23964).
            
         
               (2)
            
            
               Īrijas kompetentā pārtikas novērtēšanas iestāde 2013. gada 21. jūnijā sniedza sākotnējo novērtējuma ziņojumu. Minētajā ziņojumā iestāde secināja, ka termiski apstrādāti piena produkti, kas fermentēti ar Bacteroides xylanisolvens (DSM 23964), atbilst kritērijiem, kuri attiecībā uz jauniem pārtikas produktiem noteikti Regulas (EK) Nr. 258/97 3. panta 1. punktā.
            
         
               (3)
            
            
               Komisija 2013. gada 4. septembrī sākotnējo novērtējuma ziņojumu pārsūtīja pārējām dalībvalstīm.
            
         
               (4)
            
            
               Regulas (EK) Nr. 258/97 6. panta 4. punkta pirmajā daļā noteiktajā 60 dienu termiņā tika pausti pamatoti iebildumi.
            
         
               (5)
            
            
               Komisija 2014. gada 10. aprīlī apspriedās ar Eiropas Pārtikas nekaitīguma iestādi (EFSA) un lūdza tai novērtēt termiski apstrādātus piena produktus, kas fermentēti ar Bacteroides xylanisolvens (DSM 23964), kā jaunu pārtikas produktu saskaņā ar Regulu (EK) Nr. 258/97.
            
         
               (6)
            
            
               
                  EFSA2014. gada 10. decembrī pieņēma zinātnisko atzinumu par termiski apstrādātu “piena produktu, kas fermentēti ar Bacteroides xylanisolvens (DSM 23964)”, kā jauna pārtikas produkta nekaitīgumu (2), kurā secināja, ka minētie piena produkti ir nekaitīgi.
            
         
               (7)
            
            
               Minētajā atzinumā sniegtais pamatojums ir pietiekams, lai secinātu, ka termiski apstrādāti piena produkti, kas fermentēti ar Bacteroides xylanisolvens (DSM 23964), kā jauns pārtikas produkts atbilst Regulas (EK) Nr. 258/97 3. panta 1. punktā noteiktajiem kritērijiem.
            
         
               (8)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Termiski apstrādātus piena produktus, kuri fermentēti ar Bacteroides xylanisolvens (DSM 23964) un kuru specifikācija sniegta pielikumā, var laist Savienības tirgū kā jaunu pārtikas produktu šķidrā, pusšķidrā un ar izsmidzināšanu žāvēta pulvera veidā.
   2. pants
   Šis lēmums adresēts uzņēmumam Avitop GmbH, Robert Rössle Str. 10, 13125 Berlin, Vācijā.
   
      Briselē, 2015. gada 23. jūlijā
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 43, 14.2.1997., 1. lpp.
   
   
      (2)  EFSA Journal 2015; 13(1):3956.
   
      PIELIKUMS
      
         TERMISKI APSTRĀDĀTU PIENA PRODUKTU, KAS FERMENTĒTI AR BACTEROIDES XYLANISOLVENS (DSM 23964), SPECIFIKĀCIJA
      
      
                  
                     Definīcija
                  
               
               
                  :
               
               
                  termiski apstrādāti fermentēta piena produkti tiek ražoti, kā ierauga kultūru izmantojot Bacteroides xylanisolvens (DSM 23964).
               
            
                  
                     Apraksts
                  
               
               
                  :
               
               
                  pirms sāk fermentāciju ar Bacteroides xylanisolvens (DSM 23964), pienu ar samazinātu tauku saturu (1,5 %–1,8 % tauku) vai vājpienu (0,5 % tauku vai mazāk) pasterizē vai ultrasterilizē. Iegūto fermentētā piena produktu homogenizē un pēc tam termiski apstrādā, lai inaktivētu Bacteroides xylanisolvens (DSM 23964). Gatavais produkts nesatur dzīvotspējīgas Bacteroides xylanisolvens (DSM 23964) (1) šūnas.
               
            
         (1)  Grozītais DIN EN ISO 21528-2.